b"\n_START_ARTICLE_\nThe Onyx Hotel Tour\n_START_PARAGRAPH_\nThe Onyx Hotel Tour je \xc4\x8detrta turneja ameri\xc5\xa1ke pevke Britney Spears. Organizirali so jo za promocijo glasbenega albuma In the Zone (2003) in v sklopu slednje so obiskali Severno Ameriko in Evropo. Turnejo za promocijo albuma so potrdili \xc5\xbee decembra 2003. Originalno je bila znana pod imenom In the Zone Tour, vendar so Britney Spears to\xc5\xbeili zaradi izkori\xc5\xa1\xc4\x8danja blagovne znamke in ni smela ve\xc4\x8d uporabljati fraze \xc2\xbbin the zone\xc2\xab. Britney Spears je \xc5\xbeelela ustvariti turnejo s hotelsko temo, kar je kasneje zdru\xc5\xbeila s konceptom kamna oniks. Oder, ki je bil podoben odrom na Broadwayju, je bil manj izpopolnjen kot odri z njenih prej\xc5\xa1njih turnej. Seznam pesmi so sestavljale predvsem pesmi z albuma In the Zone ter nekaj njenih pesmi iz preteklosti z dodatnimi elementi jazza, bluesa in latinske glasbe. Turnejo je promoviralo podjetje Clear Channel Entertainment, ki je \xc5\xbeelelo, da bi turneja pritegnila pozornost starej\xc5\xa1ega ob\xc4\x8dinstva kot pretekla dela Britney Spears, medtem ko je sponzor turneje, MTV, turnejo najve\xc4\x8dkrat promoviral preko televizijskih oddaj ter uradne spletne strani kanala._NEWLINE_Turnejo je sestavljalo sedem delov: to\xc4\x8dka \xc2\xbbvpis\xc2\xab, to\xc4\x8dka \xc2\xbbMystic Lounge\xc2\xab, to\xc4\x8dka \xc2\xbbMystic Garden\xc2\xab, to\xc4\x8dka \xc2\xbbThe Onyx Zone\xc2\xab, to\xc4\x8dka \xc2\xbbvarnostne kamere\xc2\xab, to\xc4\x8dka \xc2\xbbklub\xc2\xab\xc2\xa0in zaklju\xc4\x8dek. \xc2\xbbVpis\xc2\xab\xc2\xa0je bila plesna to\xc4\x8dka s hotelsko temo. To\xc4\x8dka \xc2\xbbMystic Lounge\xc2\xab\xc2\xa0je vklju\xc4\x8devala plesne to\xc4\x8dke, podobne plesnim to\xc4\x8dkam iz muzikalov, kot je Kabaret, hkrati pa so izvajali tudi remixe prej\xc5\xa1njih uspe\xc5\xa1nic Britney Spears. Med to\xc4\x8dko \xc2\xbbMystic Garden\xc2\xab\xc2\xa0so nastopali na odru, podobnemu d\xc5\xbeungli. Pri to\xc4\x8dki \xc2\xbbThe Onyx Zone\xc2\xab\xc2\xa0so nastopili z balado, medtem pa so nastopajo\xc4\x8di izvajali akrobatske to\xc4\x8dke. To\xc4\x8dka \xc2\xbbvarnostne kamere\xc2\xab\xc2\xa0je bila najbolj seksualna to\xc4\x8dka, saj so Britney Spears in njeni plesalci v njej posnemali razli\xc4\x8dne seksualne poze. Pri to\xc4\x8dki \xc2\xbbklub\xc2\xab\xc2\xa0so nastopali z raznimi R&B pesmimi. Zaklju\xc4\x8dek so sestavljale to\xc4\x8dke, podobne uvodom na njenih prej\xc5\xa1njih turnejah, med slednjim pa je bila Britney Spears oble\xc4\x8dena v rde\xc4\x8do obleko. Glasbeni kritiki so turneji dodelili me\xc5\xa1ane ocene, saj so jo pohvalili zaradi veliko nastopanja na koncertih in jo hkrati kritizirali, saj naj bi bila \xc2\xbbbolj [kot] spektakel kot pravi koncert.\xc2\xab_NEWLINE_Turneja The Onyx Hotel Tour je bila komercialno zelo uspe\xc5\xa1na, saj je zaslu\xc5\xbeila 34 milijonov $. Marca 2004 si je Britney Spears po\xc5\xa1kodovala koleno, zaradi \xc4\x8desar je morala odpovedati dva koncerta. Junija tistega leta je na snemanju nekega videospota padla in si ponovno po\xc5\xa1kodovala koleno. Od\xc5\xa1la je na operacijo in turnejo so odpovedali. Leta 2005 je Britney Spears to\xc5\xbeila svojo zavarovalnico, ker so ji odrekli povra\xc4\x8dilo za odpoved turneje. Kanal Showtime je 24. marca 2004 predvajal koncert v areni American Airlines v sklopu televizijske specijalke Britney Spears Live From Miami. Poleg tega so izdali galerijo slik iz snemanja resni\xc4\x8dnostnega \xc5\xa1ova Britney & Kevin: Chaotic.\n_START_SECTION_\nOzadje\n_START_PARAGRAPH_\n2. decembra 2003 je Britney Spears preko uradne spletne strani ameri\xc5\xa1kih koncertov oznanila, da bo organizirala svojo \xc4\x8detrto turnejo, s katero bo promovirala svoj \xc4\x8detrti glasbeni album, In the Zone (2003). Ob za\xc4\x8detku turneje 2. marca v centru iPayOne v San Diegu, Kalifornija. Kakorkoli \xc5\xbee, Britney Spears je dejala: \xc2\xbbZelo se veselim, da bo nova turneja del novih tr\xc5\xbei\xc5\xa1\xc4\x8d in da bom nastopala pred obo\xc5\xbeevalci, ki morda \xc5\xa1e nikoli niso bili na nobenem koncertu.\xc2\xab 12. januarja 2004 so oznanili datume \xc5\xa1tirih koncertov, in sicer v Glasgowu, Manchestru, Londonu in Birminghamu, kar so bili njeni prvi koncerti v Zdru\xc5\xbeenem kraljestvu po \xc5\xa1tirih letih. Po za\xc4\x8detku koncertov v Severna Amerika je Britney Spears oznanila, da bo junija ponovno nastopala v Zdru\xc5\xbeenih dr\xc5\xbeavah Amerike, s koncerti v Evropi 27. aprila pa bo pri\xc4\x8dela v Londonu ter kon\xc4\x8dala 5. junija pa bo kon\xc4\x8dala z nastopom v areni Rock in Rio Lisboa v Lizboni. Govorili so tudi, da bo konec tistega leta nastopila v Aziji in Latinski Ameriki. Turneja The Onyx Hotel Tour so na za\xc4\x8detku poimenovali In the Zone Tour. 17. februarja 2004 je _NEWLINE_proizvajalec obla\xc4\x8dil v San Diegu istega imena jo je to\xc5\xbeil za 10 milijonov $ in nazadnje so Britney Spears prepovedali uporabljati frazo \xc2\xbbin the zone\xc2\xab. 17. maja 2004 so v Bostonu, Massachusetts odprli hotel, imenovan Onyx Hotel. Skupina Kimpton Hotels & Restaurant Group si je ime izmislila dve leti preden so se sploh pri\xc4\x8deli pogovarjati o turneji. Britney Spears in skupina Kimpton so se odlo\xc4\x8dili, da bodo hotel promovirali tako, da bo v hotelu soba, imenovana The Britney Spears Foundation Room. Oblikovala jo je njena mama Lynne, in sicer tako, da je odra\xc5\xbeala zasebni okus Britney Spears. Soba je za obiskovalce postala na voljo \xc5\xa1est tednov po otvoritvi hotela in del zaslu\xc5\xbeka so donirali organizaciji Britney Spears Foundation.\n_START_SECTION_\nKoncert\n_START_PARAGRAPH_\nTurneja se je pri\xc4\x8dela s parodijo, v kateri je eden izmed razposajenih plesalcev obo\xc5\xbeevalcem za\xc5\xbeeleli dobrodo\xc5\xa1lico v hotel Onyx. Nato je vzel kamen oniks in ga vrgel v enega izmed ekranov na odru, zaradi \xc4\x8desar je virtualni lestenec padel na tla. Britney Spears se je za kratek \xc4\x8das pojavila na ekranu, medtem ko so se plesalci z vrvmi spustili na oder. Sama je na oder pri\xc5\xa1la, stoje\xc4\x8d na vrhu majhnega avtobusa, oble\xc4\x8dena v tesno prilegajo\xc4\x8do se \xc4\x8drno obleko in pri\xc4\x8dela izvajati pesem\xc2\xa0\xc2\xbbToxic\xc2\xab. Nato se je spustila z avtobusa na oder in pri\xc4\x8dela nastopati s pesmijo\xc2\xa0\xc2\xbbOverprotected\xc2\xab. Nato si je vzela kratek premor in se pogovorila z ob\xc4\x8dinstvom, zatem pa pri\xc4\x8dela z nastopom s pesmijo\xc2\xa0\xc2\xbbBoys\xc2\xab, med katerim so jo njeni mo\xc5\xa1ki plesalci potiskali naprej, medtem ko je sama stala na vozi\xc4\x8dku za prtljago. Pesem \xc2\xbbShowdown\xc2\xab\xc2\xa0je vklju\xc4\x8devala tudi mavri\xc4\x8dne barve svetlobnih u\xc4\x8dinkov in bila je zadnja pesem prvega akta. Temu je sledil video uvod, ki je prikazoval Britney Spears in njene prijatelje v no\xc4\x8dnem klubu. Ko je zapu\xc5\xa1\xc4\x8dala klub, je opazila \xc5\xbeensko, ki je imela oble\xc4\x8deno obleko iz tridesetih let. \xc5\xbdenski sledi in slednja jo, ko jo opazi, vpra\xc5\xa1a, \xc4\x8de bi rada obiskala \xc2\xbbMystic Lounge\xc2\xab. Nato se je na odru ponovno pojavila resni\xc4\x8dna Britney Spears, oble\xc4\x8dena v steznik, in pri\xc4\x8dela izvajati pesem\xc2\xa0\xc2\xbb\xe2\x80\xa6Baby One More Time\xc2\xab. Kasneje je izvedla \xc5\xa1e pesem\xc2\xa0\xc2\xbbOops!... I Did It Again\xc2\xab\xc2\xa0s starinskim mikrofonom in pridru\xc5\xbeili so se ji tudi njeni spremljevalni plesalci. Britney Spears in njeni plesalci so nato izvedli pesem\xc2\xa0\xc2\xbb(You Drive Me) Crazy\xc2\xab, ki je imela vklju\xc4\x8dene tudi elemente latinske glasbe. Nato je ponovno poklepetala z ob\xc4\x8dinstvom, ki so jo najve\xc4\x8dkrat povpra\xc5\xa1ali po poroki s svojim prijateljem iz otro\xc5\xa1tva, Jasonom Alexandrom. \xc5\xa0e preden je zapustila oder, je predstavila \xc4\x8dlane svoje glasbene skupine._NEWLINE_V naslednjo sekcijo je bil vklju\xc4\x8den \xc5\xa1e en video uvod. Nato se je Britney Spears, oble\xc4\x8dena v cvetli\xc4\x8dno obleko, odpravila v \xc2\xbbMystic Garden\xc2\xab. Na koncu videa se je ponovno pojavila na odru, tokrat za klavirjem, pokritem z odpadlim lisjem, se zopet na kratko pogovorila z ob\xc4\x8dinstvom in pri\xc4\x8dela izvajati pesem\xc2\xa0\xc2\xbbEverytime\xc2\xab. Ob izvajanju to\xc4\x8dke \xc2\xbbThe Hook Up\xc2\xab\xc2\xa0in remixa pesmi\xc2\xa0\xc2\xbbI'm a Slave 4 U\xc2\xab\xc2\xa0so se ji pridru\xc5\xbeili \xc5\xa1e plesalci. Nato so pokazali paranormalen video uvod ter pri\xc4\x8deli s to\xc4\x8dko \xc2\xbbThe Onyx Zone\xc2\xab, na za\xc4\x8detku katere je eden izmed plesalcev opona\xc5\xa1al Roda Serlinga in predstavili so \xc2\xbbsen\xc4\x8dno sobo\xc2\xab. Britney Spears se je ponovno pojavila na odru ter na gugalnici pri\xc4\x8dela izvajati pesem \xc2\xbbShadow\xc2\xab. Med nastopom so Britney Spears z modrim trakom, na katerem je sedela, dvignili v zrak. Nastop se je kon\xc4\x8dal z Britney Spears, ki je zapustila oder, njeni spremljevalni plesalci pa so izvedli baletno plesno to\xc4\x8dko v kostumih \xc5\xbeivih barv. Naslednja sekcija se je pri\xc4\x8dela z video uvodom dveh varnostnikov, ki sta Britney Spears opazovala v njeni sobi preko varnostnih kamer. Britney Spears se je pojavila na manj\xc5\xa1em odru, oble\xc4\x8dena v belo in v transparentni kadi pri\xc4\x8dela izvajati pesem \xc2\xbbTouch of My Hand\xc2\xab. Med nastopom je slekla haljo in razkrila obleko z diamanti, uporabljeno v videospotu za pesem\xc2\xa0\xc2\xbbToxic\xc2\xab. Za kratek \xc4\x8das je zapustila oder, da se je preoblekla in se nato ponovno pojavila na manj\xc5\xa1i plo\xc5\xa1\xc4\x8dadi na drogu, oble\xc4\x8dena v ro\xc5\xbenato spodnje perilo in pri\xc4\x8dela izvajati pesem \xc2\xbbBreathe on Me\xc2\xab\xc2\xa0na postelji z enim izmed svojih mo\xc5\xa1kih plesalcev. Nato si je oblekla bel pla\xc5\xa1\xc4\x8d in izvedla pesem\xc2\xa0\xc2\xbbOutrageous\xc2\xab\xc2\xa0kot zadnji del akta._NEWLINE_V naslednjem aktu je Britney Spears s svojimi plesalci, oble\xc4\x8dena v uli\xc4\x8dna obla\xc4\x8dila, pri\xc4\x8dela izvajati pesem\xc2\xa0\xc2\xbb(I Got That) Boom Boom\xc2\xab. Nato je predstavila svojo glasbeno skupino in plesalce ter zapustila oder. Pri\xc4\x8del se je uvod, ki je nakazal mehani\xc4\x8dno okvaro, kjer je \xc5\xbeenski glas od\xc5\xa1teval, na ekranu pa so se pojavljale razne slike Britney Spears, nazadnje pa se je na vrhu stopnic pojavila ona sama. Nato je izvedla remix Rishija Richa pesmi\xc2\xa0\xc2\xbbMe Against the Music\xc2\xab, oble\xc4\x8dena v rde\xc4\x8do obleko. Koncert se je kon\xc4\x8dal z Britney Spears in njenimi plesalci na vrhu stopni\xc5\xa1\xc4\x8da, ekran se je zni\xc5\xbeal in nastopajo\xc4\x8di so lahko od\xc5\xa1li z odra, medtem ko so ob\xc4\x8dinstvo zasuli konfeti.\n_START_SECTION_\nSprejem kritikov\n_START_PARAGRAPH_\nTurneja je prejela me\xc5\xa1ane ocene s strani glasbenih kritikov. Gene Stout iz revije Seattle Post-Intelligencer je turnejo ozna\xc4\x8dil za \xc2\xbbutripajo\xc4\x8do ekstravaganzo s posebnimi efekti\xc2\xab. Novinar kanala MTV UK je turnejo primerjal z Madonnino turnejo The Girlie Show World Tour in dodal, da je\xc2\xa0\xc2\xbb[koncert] teatralna ekstravaganza, ki jo izpopolnjujejo seksi plesalci, ble\xc5\xa1\xc4\x8de\xc4\x8di kostumi in zabavna \xc5\xbeivahnost.\xc2\xab Bill Dean iz revije The Ledger je napisal, da je turneja \xc2\xbbprepovr\xc5\xa1na in vsebuje preve\xc4\x8d seksa.\xc2\xab\xc2\xa0Dodal je \xc5\xa1e: \xc2\xbbNjena prisotnost je \xc5\xa1e naprej o\xc4\x8darljiva. [...] Morda celo podzavestna, pri turneji The Onyx Hotel Tour pa je najpomemnej\xc5\xa1a vloga, predvsem zaradi vpliva Broadwayja in glasbenih filmov.\xc2\xab. Neil Strauss iz revije The New York Times je trdil, da je bila \xc2\xbbnjena turneja bolj plesni spektakel v gledali\xc5\xa1\xc4\x8du kot pa pravi koncert, z enakimi odrskimi deli, kot skupina Cirque de Soleil ali glasbeniki, ki nastopajo v Times Squareu. [...] Na trenutke se je zdelo, kot da je koncert bolj lasvega\xc5\xa1ki poklon gd\xc4\x8d. Spears kot pa koncert gd\xc4\x8d. Spears.\xc2\xab_NEWLINE_Chris Willman iz revije Entertainment Weekly je napisal: \xc2\xbbBritney je kot fantasti\xc4\x8dno nastopajo\xc4\x8de dekle Paula Verhoevena prava superzvezdnica, ki se je inkarnirala. Vendar vsako nastopajo\xc4\x8de dekle potrebuje nekaj, kjer lahko nastopa. Turneja The Onyx Hotel Tour pravzaprav ne more biti namenjena temu, saj je me\xc5\xa1anica Madonninega stila seks bombe in surrealizem skupine Cirque du Soleil.\xc2\xab Novinarka revije The Seattle Times, Pamela Sitt, je napisala, da je bila turneja \xc2\xbbvelik spektakel z malo substance, noro podobna slabi burleski ali pravljici.\xc2\xab Doug Elfman iz revije Las Vegas Review-Journal je napisal, da je turneja \xc2\xbbslabo osredoto\xc4\x8dena z napa\xc4\x8dno seksualnostjo, grozljivimi pesmimi, banalno koreografijo in neosredoto\xc4\x8denimi temami, ki je manj ambiciozna kot ma\xc4\x8dka, ki se cel dan samo li\xc5\xbee.\xc2\xab Darryl Morden s spletne strani msnbc.com je komentiral: \xc2\xbbNa trenutke je bilo zabavno, ampak na splo\xc5\xa1no je to ista turneja, kakr\xc5\xa1no izvaja \xc5\xbee ve\xc4\x8d let.\xc2\xab\n_START_SECTION_\nKomercialnost\n_START_PARAGRAPH_\nVstopnice za turnejo so se prodajale po\xc4\x8dasneje kot vstopnice za prej\xc5\xa1nje turneje Britney Spears. To naj bi bila predvsem posledica tega, da je bila turneja namenjena druga\xc4\x8dnemu ob\xc4\x8dinstvu, saj so spremembo oznanili \xc2\xbbzadnjo minuto\xc2\xab. Mesec dni, preden se je turneja pri\xc4\x8dela, se je sedem koncertov \xc5\xbee razprodalo, vklju\xc4\x8dno s koncertoma v Fresnem in Torontu. Samo s koncerti v Severni Ameriki so zaslu\xc5\xbeili 4 milijone $, med 150.000 $ in 170.000 $ na no\xc4\x8d. Britney Spears je tako postala najbolje prodajana \xc5\xbeenska glasbenica, saj je z vsemi \xc5\xa1tirimi turnejami, organiziranimi od leta 1999, zaslu\xc5\xbeila povpre\xc4\x8dno 30 milijonov $ na turnejo. 16. julija 2004 je bila turneja ozna\xc4\x8dena za osmo najbolje prodajano turnejo v prvi tretjini leta 2004, saj je takrat zaslu\xc5\xbeila \xc5\xbee 19 milijonov $. Turneja je nazadnje zaslu\xc5\xbeila 34 milijonov $.\n_START_SECTION_\nPo\xc5\xa1kodba v Molineu\n_START_PARAGRAPH_\n18. marca 2004 je Britney Spears med koncertom v Molineu, Illinois v centru The MARK of the Quad Cities med nastopom s pesmijo\xc2\xa0\xc2\xbb(I Got That) Boom Boom\xc2\xab\xc2\xa0padla in si po\xc5\xa1kodovala svoje koleno. Po padcu je zapustila oder, a se je kmalu vrnila in se, oble\xc4\x8dena v belo haljo, ob\xc4\x8dinstvu opravi\xc4\x8dila, ker koncerta ni morala izvesti do konca. Fiziolo\xc5\xa1ki pregled Britney Spears je pokazal, da po\xc5\xa1kodba ni povezana z njeno po\xc5\xa1kodbo kolena med plesno vajo leta 1999. Koncert 19. marca v Chicagu, Illinois v areni Allstate je bil odpovedan. Zalo\xc5\xbeba Britney Spears, Jive Records, je obo\xc5\xbeevalce prosila, naj do nadaljnjega zadr\xc5\xbeijo svoje vstopnice. \xc4\x8casopis The Flint Journal je poro\xc4\x8dal, da je bil odpovedan tudi koncert v Detroitu, Michigan v areni The Palace of Auburn Hills. Obe turneji so prestavili na konec turneje aprila tistega leta.\n_START_SECTION_\nSnemanje in predvajanje\n_START_PARAGRAPH_\n12. januarja 2004 so oznanili, da bo kanal Showtime v \xc5\xbeivo predvajal koncert v areni American Airlines, in sicer kot specijalko, naslovljeno kot Britney Spears Live From Miami. Re\xc5\xbeiral jo je Hamish Hamilton. Posneli so promocijski posnetek koncerta in fotografije, na katerih je imela Britney Spears frizure iz dvajsetih in tridesetih. Nosila je tudi dolgo \xc4\x8drno obleko Roberta Cavallija, ki so jo kasneje prodali preko eBayja zaslu\xc5\xbeek so donirali dobrodelni organizaciji Britney Spears Foundation. 13. aprila 2004 je MTV poro\xc4\x8dal, da Britney Spears na\xc4\x8drtuje resni\xc4\x8dnostni \xc5\xa1ov, naslovljen kot \xc2\xbbOnTourage\xc2\xab, ki bo dokumentiral dogajanje v zaodrju na evropskem delu turneje, podobno kot Madonnin dokumentarni film Truth or Dare. Kakorkoli \xc5\xbee, resni\xc4\x8dnostni \xc5\xa1ov so nazadnje, ko se je turneja kon\xc4\x8dala, odpovedali in namesto tega posneli resni\xc4\x8dnostni \xc5\xa1ov Britney and Kevin: Chaotic."